***ОТЧЕТ***

***на Народно читалище "Христо Смирненски−1945"с.Вълково***

 ***за 2022 година.***

Читалището е мястo, което обединява и сплотява пъстрата палитра от етноси, различните поколения, обединявайки ги в името на доброто и център за тяхното общуване.

Народните Читалища са самородни, възрожденски творения. Те продължават своята мисия на обединители,защото принадлежат на всеки български гражданин решил чрез изкуството и книгата да постигне емоционално удоволетворение и намери дом за своите мечти.

**Основни цели:**

1. Да създава,съхранява и разпространява духовни ценности, да развива творческите способности и задоволява културните потребности интереси на населението.
2. Да разкрива условия за общуване между хората и съдействие за обогатяване на културния живот в селото.
3. Да осигурява достъп до информация.
4. Да подпомага развитието на любителското художествено творчество.
5. Да допринася за укрепване и популяризиране на местните обичаи и традиции.
6. Да възпитава в дух на демократизъм,родолюбие и общочовешка нравственост и утвърждение на националното самосъзнание.

**Художествена−творческа дейност:**

Художествената самодейност е част от дейността на читалището.Тя играе голяма роля в духовния живот на нашето общество.Наред с библиотечната работа не бяха забравени и много празници,които се отпразнуваха.Участие в програмите,посветени на празниците взеха ученици,деца от детската градина.

Към читалището съществува танцов състав с участници в училищна възраст,който не се ръководи от ръководител или професионален хореограф.Но въпреки това учениците танцуват на празниците в селото.

Вече е традиция през февруари да се рисуват валентинки и да си разменят помежду си в знак на приемливост и уважение един към друг. Децата са от български и ромски произход т.е.обхванати са всички етноси живеещи в селото.

Изработват се мартеници,с които се прави изложба и се подаряват на децата от селото и на посетителите на библиотеката.

За осми март децата направиха картички за майките си.

Лазаруване из с.Вълково е традиция.Селото се обикаля и оглася от песните на лазарките.

На 24-ти декември в читалището се проведе коледно тържество посветено на най-малките с Дядо Коледа и Снежанка.

На бъдни вечер обикалят коледари.

**Лятна работа с деца:**

Лятната работа с деца обхваща възрастова група от 8 до 14 г.През лятото учениците от градовете се завръщат по родните си места и прекарват лятото "на село при баба и дядо".Търсенето на учебна литература е основно,но се забелязва и интереса на децата към детската енциклопедии,които с доброто си оформление и богат илюстрован материал привличат детското внимание.Веднъж хванели погледа на някое дете,после биват завладяни от съдържащата се в тях информация.Едни и същи енциклопедии биват всеки ден търсени от съответните деца.

Децата рисуват,моделират правят мозайки от природни материали.За изминалата година организирахме детски арт-работилници за коледа и 1-ви март. Въпреки епидемичната обстановка през лятото определен период от време се организира "да научим български народни танци" където децата посещаваха читалището и се учеха да танцуват традиционни хора. Учат се също да пеят "Караоке" български народни песни. Децата се включват с желание. Усвояват както българските традиции, така и много нови умения.

***През изминалата 2022 годинa***

***НЧ"Христо Смирненски−1945" направи следните******мероприятия:***

**1 Януари**- пресъздаване на обичаят Сурва

**6 Януари−**Богоявление−Йордановден−Водосвет и хвърляне на кръста.

**21 Януари−**"Бабин ден"−пресъздаване на обичая и увеселение.

**14 Февруари−**Честване Деня на лозаря "Трифон Зарезан" и Деня на влюбените−зарязване на лозята за берекет.

**22 Февруари−**Сирни заговезни /Прошка/-палене на огън,скачане на огъня за здраве.

**1 Март−**Посрещане на Баба Марта.Традиционен празник провеждан от Библиотеката и най-малките деца от детската градина "Мечо Пух"с.Вълково.

**8-ми Март−**"Международен ден на жената"−увеселение.

**1 Април−**международен ден на хумора и шегата.

**Лазаровден−**пресъздаване на обичая.

**Великден−**боядисване на яйца с децата от детската градина "Мечо Пух" с.Вълково.

**6 Май−Гергьовден –**украсихме люлка, теглене на кантар за здраве.

**24 Май−**Ден на българската просвета и култура на славянската писменост.Организира се събор на селото.Основен момент в работата на читалищното настоятелство е да участва активно в подготовката и провеждането на събора на селото,който се провежда през м.май.

**1 Юни−**Деня на детето го отбелязахме с децата със спортни игри и състезания,както за всеки участник имаше награди.

**2 Юни−**Ден на Ботев и загиналите за свободата на България.

**23-24 Юни−Еньовден**−празник на билките,слънцето и водата.

**15 Септември**- Начало на новата учебна година- всяко дете представи есе на тема „Моята лятна ваканция”

**22 Септември−**Празнично честване на Деня на Независимостта на България.

-Библиотеката награди по случай първия учебен ден читателите прочели най-много от задължителната литература.

**21 Ноември−**Въведение Богородично.Ден на християнското семейство−традиции и обичаи.

**24 Декември**- порещане на Дядо Коледа и разменянето на подаръци.

**25 Декември**- благотворителен базар

2**6 Декември-** коледни забавления и щафетни игри.

**31 Декември−**Новогодишно хоро на централната площадка.След хорото бяхме организирали и празнична заря.

***Библиотечен фонд:***

1.Читалищната библиотека разполага с 1 551 книги.

2.През 2021г.в библиотеката са регистрирани 24 нови читатели.

3.Общо посещения в библиотеката 374.

4.В заемна за дома−214.

5.В читалня−73.

**Техническа база:**

Читалището разполага с 1бр Лаптоп, 1бр Принтер;

Развивахме и усъвършентвахме най- важната задача за разпротранението на непреходните духовни ценноти. Стремяхме се да изграждаме творческите способности на читалищните самодейци, чрез формиране на културни потребности и траен интерес към читалищната дейност в подрастващите поколения и сред населението на село Вълково. Работихме в добър екип! Знаем, че в читалищната си дейност винги трябва да е стремим към потигане на още по- добри и тайни резултати.

Ние деятелите на читалище "Христо Смирненски−1945" ще продължим да работим с отговорност и желание за хората на село Вълково! Ще разработваме и обогатяваме читалищната си дейност. Полагаме усилия за запазване на постигнатото, ще се стремим към нови успехи и ще работим за читалището, като важен и необходим културен и информационен център за хората на с. Вълково с ясното съзнание, че винаги може още по- добре и има на какво да се научим.

20.02.2023г.

Секретар…………………………. Председател……………………

/М. Митрева/ /С.Ласкова/